### Beslutningstema

I denne sag skal der tages stilling til vedtægtsændring for FritidsForum.

### Historik

Den 1. december 2025 godkendte FritidsForum forvaltningens forslag til vedtægtsændring.

### Sagsfremstilling

Forvaltningen og FritidsForum indstiller til følgende ændring af FritidsForums vedtægter:

**Nuværende § 5 stk. 7**

*"Suppleanter vælges og indstilles efter højst opnået stemmeantal.
Suppleanten med flest stemmer bliver 1. suppleant.
Suppleanten med næstflest stemmer bliver 2. suppleant.
Suppleanten med tredje flest stemmer bliver 3. suppleant.
Suppleanten med fjerde flest stemmer bliver 4. suppleant"*

**Forslag til ændring af § 5 stk. 7**

*"Der vælges 2-3 suppleanter for idræt, uniformerede korps og politiske/religiøse foreninger samt øvrige og handicapforeninger. De rangeres efter første, anden og tredje suppleant efter stemmetal.*

*Der vælges 1 suppleant for aftenskoleområdet, som er personlig suppleant for aftenskoleområdets ordinære medlem."*

**Begrundelse**

Reglerne for aftenskoleområdet skiller sig ud fra reglerne på de andre områder. Det er derfor vigtigt, at der er en person med viden om aftenskoleområdets særlige forhold blandt FritidsForums medlemmer, hvilket den personlige suppleant kan være med til at sikre, hvis det ordinære medlem har forfald.

### Indstilling Vicekommunaldirektøren indstiller,

at vedtægtsændringen godkendes, og

at indstillingen videresendes til Kommunalbestyrelsen.

**Beslutning fra Kultur- og Fritidsudvalget, den 3. december 2025, pkt. 4:**

Indstillingen anbefales.

Tim Christoffersen deltog ikke i mødet.

### Beslutning

Indstillingen godkendt.

Gyda Henriksen (T) deltog ikke i mødet.